**MEGÁLLAPODÁS[[1]](#footnote-1)**

**a DTKSZ-B-IV megnevezésű 11-08864-1-003-00-14 számú hivatali azonosítóval rendelkező ivóvíz víziközmű-rendszerről**

amely létrejött egyrészről **Bátaszék Város Önkormányzata** (képviseli: Dr. Bozsolik Róbert polgármester, adószáma: ) 7140 Bátaszék, Szabadság u. 4.

**Alsónyék Község Önkormányzata** (képviseli: Dózsa-Pál Tibor polgármester,adószáma: )7148 Alsónyék, Fő u. 1.

**Báta Község Önkormányzata** (képviseli: Huszárné Lukács Rozália polgármester, adószáma: ) 7149 Báta, Fő u. 147.

**Pörböly Község Önkormányzata** (képviseli: Sipos Lajos polgármester, adószáma: ) 7142 Pörböly, Óvoda u. 1.

között a keltezésben feltüntetett helyen és időben az alábbi pontokba foglalt feltételek szerint:

1) A megállapodást kötő felek osztatlan közös tulajdonában áll a **DTKSZ-B-IV** megnevezésű, hivatali **11-08864-1-003-00-14** azonosítójú ivóvíz víziközmű-rendszer, amely a megállapodást kötő felek közigazgatási területén jelentkező ivóvíz igények kielégítésére szolgál.

2) A szerződő felek megállapítják az 1. pontban körülírt víziközmű-rendszer tulajdonjoga közöttük, a nettó könyv szerinti értéket alapul véve a felosztásnál, az alábbi arányok szerint oszlik meg:

- Bátaszék Város Önkormányzata tulajdonában van a rendszer %-a.

- Alsónyék Község Önkormányzata tulajdonában van a rendszer %- a.

- Báta Község Önkormányzata tulajdonában van a rendszer %-a.

- Pörböly Község Önkormányzata tulajdonában van a rendszer %-a.

3) Az 1. pontban körülírt víziközmű-rendszer üzemeltetésére és fenntartására a megállapodást kötő felek az E.R.Ö.V. Viziközmű Zrt.-vel kötöttek üzemeltetési szerződést. Ezen szerződésben foglaltaknak megfelelően gondoskodnak az ivóvíz igények kielégítéséről, kiszolgálásáról.

4) A felek megállapodnak a víziközmű-rendszerrel kapcsolatosan az ellátásért felelős számára megállapított jogokat közösen gyakorolják. A joggyakorlás során felmerülő döntést igénylő kérdésekben tulajdoni arányaiknak megfelelő szavazati joggal rendelkeznek. A közös tulajdonra vonatkozóan egyekben a Polgári Törvénykönyvről szóló 2013. évi V. törvény rendelkezéseit tekintik irányadónak.

5) A felek megállapodnak, hogy a víziközmű-rendszerrel kapcsolatos kötelezettségeik teljesítéséről az E.R.Ö.V. Viziközmű Zrt.-vel kötött üzemeltetési szerződésben gondoskodtak. Az üzemeltetési szerződés alapján a víziközmű-rendszer vonatkozásában készített gördülő E.R.Ö.V. Viziközmű Zrt. vállalta elkészíteni a gördülő fejlesztési terv felújítási pótlási terv része mellett a beruházási tervrészt is. A beruházási tervrész elkészítéséről és minden év szeptember 30. napjáig a MEKH-hoz jóváhagyásra történő benyújtásáról az E.R.Ö.V. Viziközmű Zrt. útján és közreműködésével gondoskodnak.

6) A felek megállapodnak abban, hogy az ellátásért felelős önkormányzatokat **Bátaszék Város Önkormányzata** jogosult képviselni.

7) A felek megállapodnak abban, az 1. pontban körülírt víziközmű-rendszeren fennálló tulajdoni érdekeltségük nettó könyv szerinti értéke arányában viselik az ellátásért felelős számára meghatározott feladatokkal járó terheket, és ugyanezen aránynak megfelelően gyakorolják az ellátásért felelős számára megállapított jogosultságokat, illetőleg osszák fel egymás között a víziközmű-rendszer használata során keletkező hasznokat.

A felek a fenn írt megállapodást átolvasták, megértették és mint akaratukkal mindenben megegyezőt írták alá.

Bátaszék, 2017. április

……………………………… ………………………………..

Bátaszék Város Önkormányzata Alsónyék Község Önkormányzata képviseli: Dr. Bozsolik Róbert polgármester képviseli: Dózsa-PálTibor polgármester

……………………………… ………………………………

Báta Község Önkormányzata Pörböly Község Önkormányzat képviseli: Huszárné Lukács Rozália polgármester képviseli: Sipos Lajos polgármester

1. A Megállapodást Bátaszék Város Önkormányzatának Képviselő-testülete a /2017. (..) önk.-i határozatával, Alsónyék Község Önkormányzatának Képviselő-testülete a /2017. (..) önk.-i határozatával, Báta Község Önkormányzatának Képviselő-testülete a /2017. (..) önk.-i határozatával, Pörböly Község Önkormányzatának Képviselő-testülete a /2017. (..) önk.-i határozatával hagyta jóvá. [↑](#footnote-ref-1)